techiaith/cofnodycynulliad_en-cy huggingface dataset:
English: Can I thank the Deputy Minister for her statement and can I say you'll be pleased to know I'm not going to repeat anything that Dai Lloyd said, but I generally agree with everything he just said? As the Deputy Minister said, Interfaith Week celebrates the contribution people of faith across the country have made to our communities and the importance of some of the work done by our faith communities who don't make a fuss about it. They go out there and they do it. But the generosity of the faith community is phenomenal, and I just think of how much the small chapel I attend has collected for the foodbank, how much will be collected for Mr X in the next couple of weeks, how much is collected every time there's a call for money. It's phenomenal. These are not rich people, but these are people of faith who care about their fellow human being. Will the Minister join with me in thanking those people in all the faith communities within Swansea East for their running of and support for foodbanks, without which many people would go hungry, and their support for schemes like Mr X in Swansea, which provides presents for children at Christmas who otherwise would not have anything at all? But the faith community stepped up to the plate, provides food, provides presents and helps people who are less fortunate than themselves, and in many cases, the people helping people less fortunate themselves are not amongst the most fortunate in society.
Welsh: A gaf i ddiolch i'r Dirprwy Weinidog am ei datganiad ac a gaf i ddweud y byddwch chi'n falch o wybod nad wyf i'n mynd i ailadrodd unrhyw beth a ddywedodd Dai Lloyd, ond rwy'n cytuno ar y cyfan â phopeth y mae newydd ei ddweud? Fel y dywedodd y Dirprwy Weinidog, mae Wythnos Rhyngffydd yn dathlu'r cyfraniad y mae pobl â ffydd ledled y wlad wedi ei wneud i'n cymunedau a phwysigrwydd rhywfaint o'r gwaith y mae ein cymunedau ffydd yn ei wneud heb iddyn nhw wneud ffwdan amdano. Maen nhw'n mynd allan yno ac maen nhw'n ei wneud. Ond mae haelioni'r gymuned ffydd yn rhyfeddol, ac rwy'n meddwl faint y mae'r capel bach yr wyf i'n ei fynychu wedi ei gasglu ar gyfer y banc bwyd, faint fydd yn cael ei gasglu ar gyfer Mr X dros yr wythnosau nesaf, faint sy'n cael ei gasglu bob tro y bydd galw am arian. Mae'n rhyfeddol. Nid pobl gyfoethog yw'r rhain, ond pobl â ffydd yw'r rhain sy'n poeni am eu cyd-ddyn. A wnaiff y Gweinidog ymuno â mi i ddiolch i'r bobl hynny yn yr holl gymunedau ffydd yn Nwyrain Abertawe am gynnal a chefnogi banciau bwyd, y byddai llawer o bobl yn mynd yn llwglyd hebddyn nhw, ac am eu cefnogaeth i gynlluniau fel Mr X yn Abertawe, sy'n darparu anrhegion i blant adeg y Nadolig na fyddai ganddyn nhw unrhyw beth o gwbl fel arall? Ond mae'r gymuned ffydd wedi camu i'r adwy, yn darparu bwyd, yn darparu anrhegion ac yn helpu pobl sy'n llai ffodus na nhw eu hunain, ac mewn llawer o achosion, nid yw'r bobl sy'n helpu pobl llai ffodus ymhlith y rhai mwyaf ffodus mewn cymdeithas eu hunain.
English: Thank you very much indeed, Mike Hedges, and I would like to say thank you for the generosity of all those in Swansea East, from your local chapel to all the other faith communities who have shown their generosity of faith, as you have said, in terms of responding to the coronavirus. We've had other examples of that in response to the flooding, as well, pre COVID - so often it was the churches and chapels who opened up their doors. I saw it in Llanhilleth, just on the terrible flooding before the lockdown. But I specifically want to just thank the people of Swansea East, because that's just one constituency, one area of Wales where we know that can be replicated across Wales. I particularly thank the people of your community, your chapel, not just for raising the money and the goods for foodbanks - and often, as you say, the ones who don't have the greatest resources are the ones who give first - but also for the scheme to provide presents for children at Christmas.
Welsh: Diolch yn fawr iawn, Mike Hedges, a hoffwn i ddweud diolch am haelioni pawb yn Nwyrain Abertawe, o'ch capel lleol chi a'r holl gymunedau ffydd eraill sydd wedi dangos haelioni eu ffydd, fel yr ydych wedi ei ddweud, o ran ymateb i'r coronafeirws. Rydym ni wedi cael enghreifftiau eraill o hynny mewn ymateb i'r llifogydd, hefyd, cyn COVID - mor aml yr eglwysi a'r capeli a agorodd eu drysau. Fe'i gwelais yn Llanhiledd, gyda'r llifogydd ofnadwy cyn y cyfyngiadau symud. Ond hoffwn i ddiolch yn benodol i bobl Dwyrain Abertawe, oherwydd dim ond un etholaeth yw honno, un ardal o Gymru lle rydym ni'n gwybod y gellir ailadrodd hynny ledled Cymru. Diolchaf yn arbennig i bobl eich cymuned, eich capel, nid yn unig am godi'r arian a'r nwyddau ar gyfer banciau bwyd - ac yn aml, fel yr ydych wedi ei ddweud, y rhai nad oes ganddyn nhw lawer o adnoddau yw'r rhai sy'n rhoi yn gyntaf - ond hefyd am y cynllun darparu anrhegion i blant adeg y Nadolig.
English: Can I thank you also, Minister, for your statement -
Welsh: A gaf i ddiolch i chi hefyd, Gweinidog, am eich datganiad -
English: Pardon me. It asked me to unmute. I couldn't hear properly.
Welsh: Maddeuwch i mi. Gofynnodd i mi ddad-dawelu. Nid oeddwn i'n gallu clywed yn iawn.
English: Diolch, Dirprwy Lywydd. Thank you for your statement, Deputy Minister. Interfaith Week provides us with the opportunity to increase understanding between the faiths, and also with those with no religious beliefs at all. Deputy Minister, do you agree that interfaith disputes have been the root cause of the majority of armed conflicts, and increasing understanding is absolutely vital to avoiding conflict and loss of life? What role do you envision the Welsh Government playing in promoting understanding and awareness between the faiths as well as those in secular society? With a number of different faiths running in schools in Wales, how will the Welsh Government ensure that interfaith awareness will play a part of the religious teaching at those schools throughout the year? And finally, Deputy Minister, Interfaith Week is a great introduction to interfaith understanding and co-operation, but how will the Welsh Government ensure that this happens every week of the year, and not just one week in November? I too would like to give thanks to the faith community for always being there, not just as COVID has taken many lives and has been needed more than ever, but for coming together with the flooding and the foodbanks. Thank you so much to the faith community for always being there, particularly now. Diolch yn fawr.
Welsh: Diolch, Dirprwy Lywydd. Diolch i chi am eich datganiad, Dirprwy Weinidog. Mae Wythnos Rhyngffydd yn rhoi cyfle i ni gynyddu dealltwriaeth rhwng y crefyddau, a hefyd gyda'r rhai heb unrhyw gredoau crefyddol o gwbl. Dirprwy Weinidog, ydych chi'n cytuno mai anghydfodau rhyngffydd fu prif achos y rhan fwyaf o wrthdaro arfog, a bod cynyddu dealltwriaeth yn gwbl hanfodol er mwyn osgoi gwrthdaro a cholli bywyd? Pa ran ydych chi'n rhagweld y bydd Llywodraeth Cymru yn ei chwarae o ran hybu dealltwriaeth ac ymwybyddiaeth rhwng y crefyddau yn ogystal â'r rhai mewn cymdeithas seciwlar? Gyda nifer o wahanol grefyddau'n cael eu harddel mewn ysgolion yng Nghymru, sut y bydd Llywodraeth Cymru yn sicrhau y bydd ymwybyddiaeth ryngffydd yn chwarae rhan yn yr addysg grefyddol yn yr ysgolion hynny drwy gydol y flwyddyn? Ac yn olaf, Dirprwy Weinidog, mae Wythnos Rhyngffydd yn gyflwyniad gwych i ddealltwriaeth a chydweithrediad rhyngffydd, ond sut y bydd Llywodraeth Cymru yn sicrhau bod hyn yn digwydd bob wythnos o'r flwyddyn, ac nid dim ond un wythnos ym mis Tachwedd? Hoffwn innau ddiolch i'r gymuned ffydd am fod yno bob amser, nid yn unig oherwydd bod COVID wedi cymryd llawer o fywydau ac y bu mwy o angen amdani nag erioed, ond am ddod ynghyd ar gyfer y llifogydd a'r banciau bwyd. Diolch yn fawr iawn i'r gymuned ffydd am fod yno bob amser, yn enwedig yn awr. Diolch yn fawr.
English: Thank you very much, Caroline Jones, for your support for Interfaith Week, which is not just for the week, as you say, it is for 365, the whole of the year. And we do embrace those principles and those values of understanding, sharing, tackling hate crime and raising awareness of the strength of our faith communities. I think what is very important is that we look to this when we start with our children and young people. In fact, I'll just say - very rarely do I say a personal thing, but my granddaughter, who is only two, was actually last week apparently listening to hear about Diwali, and that is at nursery level. It's early years through. We have a wonderful opportunity, of course, with our new curriculum to ensure that that celebration and understanding and awareness raising is embedded in our curriculum. But of course, it is about how we work together to ensure that we can see that this is the real opportunity, and the collective view and values of Wales. I think that will of course help us to address conflict, prejudice and particularly the issues that we are concerned about, with the impact of coronavirus, where so many have lost their opportunities, perhaps, in terms of faith gatherings, but actually have turned to each other and turned to the volunteers who come with faith and no faith to their doors to support them.
Welsh: Diolch yn fawr iawn, Caroline Jones, am eich cefnogaeth i Wythnos Rhyngffydd, sydd yn fwy nag am wythnos yn unig, fel yr ydych wedi ei ddweud, mae am 365, drwy gydol y flwyddyn. Ac rydym ni yn croesawu'r egwyddorion hynny a'r gwerthoedd hynny o ddeall, rhannu, mynd i'r afael â throseddau casineb a chodi ymwybyddiaeth o gryfder ein cymunedau ffydd. Rwy'n credu mai'r hyn sy'n bwysig iawn yw ein bod yn edrych ar hyn wrth i ni ddechrau gyda'n plant a'n pobl ifanc. Yn wir, i ddweud yn fyr - yn anaml iawn yr wyf i'n dweud rhywbeth personol, ond yr oedd fy wyres, sydd ond yn ddwy flwydd oed, yn gwrando i glywed am Diwali yr wythnos diwethaf, yn ôl y sôn, ac mae hynny ar lefel feithrin. Mae'n mynd o'r blynyddoedd cynnar trwyddo i'r pen arall. Mae gennym ni gyfle gwych, wrth gwrs, gyda'n cwricwlwm newydd i sicrhau bod y dathlu hwnnw a'r ddealltwriaeth a'r codi ymwybyddiaeth yn rhan annatod o'n cwricwlwm. Ond wrth gwrs, mae'n ymwneud â sut yr ydym yn gweithio gyda'n gilydd i sicrhau y gallwn weld mai hwn yw'r cyfle gwirioneddol, a barn a gwerthoedd Cymru ar y cyd. Rwy'n credu y bydd hynny, wrth gwrs, yn ein helpu i fynd i'r afael â gwrthdaro, rhagfarn ac yn enwedig y materion yr ydym yn pryderu yn eu cylch, gydag effaith y coronafeirws, pan fo cynifer o bobl wedi colli eu cyfleoedd, efallai, o ran cynulliadau ffydd, ond sydd wedi troi at ei gilydd ac wedi troi at y gwirfoddolwyr sy'n dod â ffydd a'r rhai heb ffydd i'w drysau i'w cefnogi.
English: That brings us to item 7, the Representation of the People (Election Expenses Exclusion) (Wales) (Amendment) Order 2020, and I call on the Minister for Housing and Local Government to move the motion - Julie James.
Welsh: Rŷn ni nawr yn cyrraedd eitem 7, sef Gorchymyn Cynrychiolaeth y Bobl (Eithrio Treuliau Etholiad) (Cymru) (Diwygio) 2020, a dwi'n galw ar y Gweinidog Tai a Llywodraeth Leol i wneud y cynnig yma - Julie James.
English: There was a delay in the sign coming up. Diolch, Llywydd. The Legislation, Justice and Constitution Committee considered the Order at our meeting on 19 October and our report contains only one merits point. As the Minister has outlined, the Order makes amendments to three items of election-related legislation. The amendments being made have the effect of exempting expenses relating to a candidate's disability, as she indicated, from a candidate's election expenses, for local government and for Senedd elections. The amendments also have the effect of excluding the costs incurred by or attributable to the translation of anything from English to Welsh, or vice versa, from both the candidate's expenses and a political party's campaign expenditure limits. This is in accordance with the principle that Welsh should be treated no less favourably than English, as provided by the Welsh Language Act 1993. Our merits point, a reporting point, noted the range of consultation undertaken by the Welsh Government on this Order, in particular the Government's consultation with the Electoral Commission. Diolch, Llywydd.
Welsh: Bu oedi cyn i'r arwydd ymddangos. Diolch, Llywydd. Ystyriodd y Pwyllgor Deddfwriaeth, Cyfiawnder a'r Cyfansoddiad y Gorchymyn yn ein cyfarfod ar 19 Hydref ac mae ein hadroddiad yn cynnwys un pwynt rhinwedd yn unig. Fel yr amlinellodd y Gweinidog, mae'r Gorchymyn yn gwneud diwygiadau i dair eitem o ddeddfwriaeth sy'n ymwneud ag etholiadau. Effaith y gwelliannau sy'n cael eu gwneud yw eithrio treuliau sy'n ymwneud ag anabledd ymgeisydd, fel y nododd, o dreuliau etholiad ymgeisydd, ar gyfer etholiadau llywodraeth leol a rhai y Senedd. Effaith arall y gwelliannau yw eithrio'r costau a ysgwyddir wrth gyfieithu unrhyw beth o'r Saesneg i'r Gymraeg neu i'r gwrthwyneb neu a briodolir i hynny, o dreuliau'r ymgeisydd a therfynau gwariant ymgyrch plaid wleidyddol. Mae hyn yn unol â'r egwyddor na ddylid trin y Gymraeg yn llai ffafriol na'r Saesneg, fel y darperir gan Ddeddf yr Iaith Gymraeg 1993. Nododd ein pwynt rhinwedd, pwynt adrodd, yr ystod o ymgynghori y cynhaliodd Llywodraeth Cymru ar y Gorchymyn hwn, yn enwedig ymgynghoriad y Llywodraeth â'r Comisiwn Etholiadol. Diolch, Llywydd.
English: I have no other speakers on this item. Does the Minister wish to respond?
Welsh: Does gyda fi neb arall sydd eisiau siarad ar yr eitem yma. Ydy'r Gweinidog eisiau ymateb o gwbl?
English: Okay. The proposal is we agree the motion. Does any Member object? I see no objections, and therefore the motion is agreed in accordance with Standing Order 12.36.
Welsh: Ocê. Y cwestiwn yw: a ddylid derbyn y cynnig? A oes unrhyw wrthwynebiad? Nac oes - dwi ddim yn gweld gwrthwynebiad. Ac felly mae'r cynnig wedi ei dderbyn yn unol â Rheol Sefydlog 12.36.
English: Item 8 is our next item, and that is the LCM on the Non-Domestic Rating (Public Lavatories) Bill. I call on the Minister for finance to move the motion - Rebecca Evans.
Welsh: Eitem 8 yw'r eitem nesaf, a'r eitem hynny yw'r cynnig cydsyniad deddfwriaethol ar y Bil Ardrethu Annomestig (Toiledau Cyhoeddus). Rwy'n galw ar y Gweinidog cyllid i wneud y cynnig - Rebecca Evans.
English: Diolch, Llywydd. Another short report from the Legislation, Justice and Constitution Committee. We considered this LCM at our meetings on 8 and 15 June, and subsequently laid our report on 17 June. Our report noted the Welsh Government's assessment of the provisions in the Bill that require Senedd consent and the Welsh Government's reasons as to why, in its view, making provision for Wales in the Bill is appropriate. We also noted the retrospective effect of the Bill as, once enacted, the legislation will have effect in relation to financial years beginning on or after 1 April 2020. Diolch, Llywydd.
Welsh: Diolch, Llywydd. Adroddiad byr arall gan y Pwyllgor Deddfwriaeth, Cyfiawnder a'r Cyfansoddiad. Fe wnaethom ni ystyried y Cynnig Cydsyniad Deddfwriaethol hwn yn ein cyfarfodydd ar 8 a 15 Mehefin, ac wedyn cyflwyno ein hadroddiad ar 17 Mehefin. Nododd ein hadroddiad asesiad Llywodraeth Cymru o'r darpariaethau yn y Bil y mae angen cydsyniad y Senedd arnyn nhw a'r rhesymau pam, ym marn Llywodraeth Cymru, y mae gwneud darpariaeth ar gyfer Cymru yn y Bil yn briodol. Fe wnaethom ni nodi hefyd effaith ôl-weithredol y Bil oherwydd, ar ôl iddi ddod i rym, bydd y ddeddfwriaeth yn cael effaith o ran blynyddoedd ariannol sy'n dechrau ar neu ar ôl 1 Ebrill 2020. Diolch, Llywydd.
English: I have no speakers in this item. I don't know whether the Minister wants to respond.
Welsh: Nid oes gennyf unrhyw siaradwyr yn yr eitem hon. Wn i ddim pa un a yw'r Gweinidog yn dymuno ymateb?
English: I'll just reiterate my thanks, Llywydd, to the committee for their work.
Welsh: Hoffwn ddiolch unwaith eto, Llywydd, i'r pwyllgor am eu gwaith.
English: Okay. Thank you for doing that.
Welsh: Iawn. Diolch i chi am wneud hynna.
English: The proposal is to agree the motion. Does any Member object? I see no objections, and it's therefore agreed in accordance with Standing Order 12.36.
Welsh: Y cwestiwn yw: a ddylid derbyn y cynnig? A oes unrhyw wrthwynebiad? Does dim gwrthwynebiad i'r cynnig, felly, ac mae'n cael ei dderbyn yn unol â Rheol Sefydlog 12.36.
English: The next item is the debate on the second supplementary budget for 2020-21 and I call on the Minister for finance to move the motion - Rebecca Evans.
Welsh: Yr eitem nesaf felly yw'r ddadl ar ail gyllideb atodol 2020-21, a dwi'n galw ar y Gweinidog cyllid i wneud y cynnig yma - Rebecca Evans.
English: Diolch, Llywydd. This second supplementary budget is an important part of the budget process, but, as Mike Hedges says, it is a very, very different supplementary budget to the one that we would normally bring forward in a more regular year. Following scrutiny, approval of this supplementary budget will authorise the revised spending plans of the Welsh Government and, crucially, it will allow cash to be drawn down from the Welsh consolidated fund to support that spending, so I thank Members for their contributions and for their support today. Some of the comments that I'd like to respond directly to relate to the supplementary budget and the fact that this is the second - . Sorry, I can't concentrate, Llywydd, with the discussions going on on the -
Welsh: Diolch, Llywydd. Mae'r ail gyllideb atodol hon yn rhan bwysig o broses y gyllideb, ond, fel y dywed Mike Hedges, mae'n gyllideb atodol wahanol iawn i'r un y byddem ni fel arfer yn ei chyflwyno mewn blwyddyn fwy arferol. Ar ôl craffu, bydd cymeradwyo'r gyllideb atodol hon yn awdurdodi cynlluniau gwariant diwygiedig Llywodraeth Cymru ac, yn hollbwysig, bydd yn caniatáu i arian parod gael ei dynnu i lawr o gronfa gyfunol Cymru i gefnogi'r gwariant hwnnw, felly rwy'n diolch i'r Aelodau am eu cyfraniadau ac am eu cefnogaeth heddiw. Mae rhai o'r sylwadau yr hoffwn i ymateb yn uniongyrchol iddyn nhw yn ymwneud â'r gyllideb atodol a'r ffaith mai dyma'r ail - . Mae'n ddrwg gen i, alla i ddim canolbwyntio, Llywydd, gyda'r trafodaethau sy'n mynd rhagddynt ar -
English: Yes, I'm sorry.
Welsh: Ie, mae'n ddrwg gen i.
English: - Conservative benches.
Welsh: - feinciau'r Ceidwadwyr.
English: Two-metre distancing and chit-chatting doesn't work in the Chamber, so if you can refrain from doing so. Sorry.
Welsh: Nid yw cadw pellter o ddau fetr a chael sgwrs yn gweithio yn y Siambr, felly os wnewch chi ymatal rhag gwneud hynny. Mae'n ddrwg gen i.
English: The proposal is to agree the motion. Does any Member object? [ Objection.] There are objections, and I will therefore defer voting until voting time.
Welsh: Y cwestiwn yw: a ddylid derbyn y cynnig? A oes unrhyw Aelod yn gwrthwynebu? [ Gwrthwynebiad. ] Oes, mae yna wrthwynebiad, ac felly dwi'n gohirio'r bleidlais tan y cyfnod bleidleisio.
English: We will now take a short break whilst there are changeovers in the Chamber, and we will recommence in a few moments.
Welsh: Bydd yna doriad byr nawr tra bod yna newidiadau yn digwydd yn y Siambr, ac fe fyddwn ni'n ailgychwyn mewn ychydig funudau.
English: So, we move to the proposal under Standing Order 12.24 to debate agenda items 10 and 11 together, but with separate voting. In accordance with Standing Order 12.24, that's what I propose. I don't see any objections. Does any Member have any objection? No. Therefore, we will, as I say, debate the two regulations but vote separately.
Welsh: Felly, symudwn at y cynnig o dan Reol Sefydlog 12.24 i ddadlau eitemau 10 ac 11 ar yr agenda gyda'i gilydd, ond gyda phleidleisio ar wahân. Yn unol â Rheol Sefydlog 12.24, dyna yr wyf yn ei gynnig. Nid wyf yn gweld unrhyw wrthwynebiadau. A oes gan unrhyw Aelod unrhyw wrthwynebiad? Na. Felly, byddwn ni, fel y dywedais, yn cael dadl ar y ddau reoliad ond yn pleidleisio ar wahân.
English: Thank you. I have no Members who have requested to make an intervention, despite the fact that there have been mutterings from certain quarters of the Chamber, which is unfair to those people who are on virtually, and this is supposed to be an equality Senedd. So I will ask you just to think about that. So I now call on the Minister for Health and Social Services to reply to the debate. Vaughan Gething.
Welsh: Diolch. Nid oes gennyf unrhyw Aelodau sydd wedi gofyn am gael gwneud ymyriad, er gwaethaf y ffaith y bu mwmian mewn rhannau penodol o'r Siambr, sy'n annheg i'r bobl hynny sydd yma yn rhithwir, ac mae hon i fod yn Senedd sy'n arddel cydraddoldeb. Felly rwy'n gofyn i chi feddwl am hynny. Felly galwaf yn awr ar y Gweinidog Iechyd a Gwasanaethau Cymdeithasol i ymateb i'r ddadl. Vaughan Gething.
English: Thank you. The proposal is to agree the motion under item 10. Does any Member object? [ Objection. ] I see an objection. Okay, thank you. Therefore, we defer voting under this item until voting time.
Welsh: Diolch. Y cynnig yw derbyn y cynnig o dan eitem 10. A oes unrhyw Aelod yn gwrthwynebu? [ Gwrthwynebiad. ] Rwy'n gweld gwrthwynebiad. Iawn, diolch. Felly, gohiriwn ni'r pleidleisio o dan yr eitem hon tan y cyfnod pleidleisio.
English: The proposal is to agree the motion under item 11. Does any Member object? [ Objection.] I do see an objection to item 11. Therefore, we defer that voting until voting time.
Welsh: Y cynnig yw derbyn y cynnig o dan eitem 11. A oes unrhyw Aelod yn gwrthwynebu? [ Gwrthwynebiad.] Rwy'n gweld gwrthwynebiad i eitem 11. Felly, gohiriwn ni'r pleidleisio hwnnw tan y cyfnod pleidleisio.
English: Item 12 on the agenda is the Statutory Instrument Consent Memorandum on the European Union Withdrawal (Consequential Modifications) (EU Exit) Regulations 2020, and I call on the Counsel General and the Minister for European Transition to move the motion. Jeremy Miles.
Welsh: Eitem 12 ar yr agenda yw'r Memorandwm Cydsyniad Offeryn Statudol ar Reoliadau Ymadael â'r Undeb Ewropeaidd (Addasiadau Canlyniadol) (Ymadael â'r UE) 2020, a galwaf ar y Cwnsler Cyffredinol a'r Gweinidog Pontio Ewropeaidd i wneud y cynnig. Jeremy Miles.
English: Thank you, Deputy Presiding Officer. I welcome this opportunity to explain the background to this statutory instrument consent motion relating to the European Union Withdrawal (Consequential Modifications) (EU Exit) Regulations 2020. I'd also like to thank the Legislation, Justice and Constitution Committee for their scrutiny work on this issue and for the report published on 12 November. The memorandum laid before the Senedd on 2 November, along with the written statement, summarises the provisions of the regulations and notes changes to primary legislation that we seek consent for. This is a very technical statutory instrument without any policy implication. The aim is to ensure that the UK statute book works coherently and effectively following the end of the transition period. It clarifies how certain terms, including EU-related definitions, should be interpreted in domestic legislation after the end of the transition period.
Welsh: Diolch, Dirprwy Lywydd. Rwy'n croesawu'r cyfle yma i egluro cefndir y cynnig cydsyniad offeryn statudol sy'n ymwneud â'r Rheoliadau Ymadael â'r Undeb Ewropeaidd (Addasiadau Canlyniadol) (Ymadael â'r UE) 2020. Hoffwn ddiolch hefyd i'r Pwyllgor Deddfwriaeth, Cyfiawnder a'r Cyfansoddiad am ei waith yn craffu ar y memorandwm cydsyniad offeryn statudol, ac am ei adroddiad a gyhoeddwyd ar 12 Tachwedd. Mae'r memorandwm a osodwyd gerbron y Senedd ar 2 Tachwedd, ynghyd â'r datganiad ysgrifenedig, yn crynhoi darpariaethau'r rheoliadau ac yn nodi'r newidiadau i ddeddfwriaeth sylfaenol y ceisir cydsyniad ar eu cyfer. Mae hwn yn offeryn statudol technegol iawn, heb unrhyw oblygiadau polisi. Ei ddiben yw sicrhau bod llyfr statud y Deyrnas Gyfunol yn gweithio mewn ffordd gydlynol ac effeithiol ar ôl diwedd y cyfnod pontio. Mae'n egluro sut y dylid dehongli rhai termau, gan gynnwys diffiniadau sy'n gysylltiedig â'r Undeb Ewropeaidd, mewn deddfwriaeth ddomestig ar ôl diwedd eleni.